नेपालले अस्ट्रेलियालाई हरायो
दृष्टिविहीन वान डे विश्वकप क्रिकेटअन्तर्गत नेपालले सोमबार अन्तिम खेलमा अस्ट्रेलियालाई ८ विकेटले हराउँदै प्रतियोगिताको सुखद अन्त्य गरेको छ । यूएईस्थित अजमान मैदानमा टस जितेर ब्याटिङ रोजेको अस्ट्रेलियाले नेपालसामु २ सय ९७ रनको लक्ष्य प्रस्तुत गरेको थियो ।
काठमाडौँ — दृष्टिविहीन वान डे विश्वकप क्रिकेटअन्तर्गत नेपालले सोमबार अन्तिम खेलमा अस्ट्रेलियालाई ८ विकेटले हराउँदै प्रतियोगिताको सुखद अन्त्य गरेको छ । यूएईस्थित अजमान मैदानमा टस जितेर ब्याटिङ रोजेको अस्ट्रेलियाले नेपालसामु २ सय ९७ रनको लक्ष्य प्रस्तुत गरेको थियो ।म्यान अफ द म्याच पदमबहादुर बडेलाको शतकीय इनिङ्ससँगै नेपालले २२ बल बाँकी छँदै लक्ष्य प्राप्त गर्‍यो । नटआउट १ सय २५ रन जोडेका पदमले ७६ बल खेल्दै १४ चौका प्रहार गरे । नटआउट ३५ रन जोडेका बद्री चौलागाईं र पदमले तेस्रो विकेटमा १ सय ३७ रनको साझेदारी गर्दै नेपाललाई बलियो स्थितिमा पुर्‍याए । त्यसअघि नरेश थारु ३६ रन जोड्दै रिटायर्ड हर्ट भए ।पहिलो इनिङ्समा अस्ट्रेलियाले ३६.२ ओभरमा सबै विकेट गुमाउनुअघि २ सय ९६ रनको योगफल खडा गर्‍यो । अस्ट्रेलियाका स्टेफन नेरोले ६३, म्याट क्यामरनले ६२ तथा ड्यानियल प्रिचर्डले ४० रन जोडे । लिन्ड्से हेभनलाई ३८ रनमा दुर्गादत्तले क्लिन बोल्ड गरे । नेपाली फिल्डरले उत्कृष्ट प्रदर्शन गर्दै अस्ट्रेलियाका ५ ब्याट्सम्यानलाई रनआउट गराए । नेपालबाट दुर्गा दत्तले ३ तथा विक्रमबहादुर राना र भरत थापाले १–१ विकेट लिए । पछिल्लो चार खेलमा पराजय भोगेको नेपाल समूह चरणबाटै बाहिरिएको हो ।कप्तान र उपकप्तानको संंन्यासविश्वकप यात्रा समाप्त भएसँगै नेपाली टोलीका कप्तान कीर्तन श्रेष्ठ दुवाल र उपकप्तान विक्रमबहादुर रानाले संन्यास घोषणा गरेका छन् । २०६३ सालमा नेपालमा दृष्टिविहीन क्रिकेट सुरु हुँदादेखि टोलीमा रहेका विक्रम र कीर्तनले नयाँ युवा खेलाडीलाई अवसर तथा आफैं खेलाडी उत्पादनमा ध्यान दिन संन्यास लिएको बताए । विक्रमले दुई ट्वान्टी–२० विश्वकप क्रिकेट तथा कीर्तनले एक ट्वान्टी–२० विश्वकप खेलेका छन् । दुवै खेलाडी ले पहिलोपल्ट वान डे विश्वकप खेलेका हुन् । दुवै नेपाली दृष्टिविहीन क्रिकेटका महत्त्वपूर्ण सदस्य रहेकाले उनीहरूको अभाव खड्किने संघका अध्यक्ष पवन घिमिरेले बताएका छन् । 